તાજેતરમાં જ રોડ પ્રોજેકટ વિભાગ દ્વારા ગુરુકુળથી સુભાષચોક થઇ સરકારી વસાહત સુધીના રોડની કામગીરીમાં ગેરરીતિ છતી થઇ છે. ખુદ મ્યુનિ. વિજિલન્સ વિભાગની તપાસમાં રોડ પ્રોજેકટ વિભાગ અને કોન્ટ્રાકટરની સાઠગાંઠ ખુલ્લી થતાં શાસકોને કોન્ટ્રાકટર એક વર્ષ માટે બ્લેકલિસ્ટ કરવાની ફરજ પડી હતી. જોકે આશ્ચર્યજનક રીતે એક પણ અધિકારી સામે હજુ સુધી શિક્ષાત્મક કાર્યવાહી કરાઇ નથી. છેલ્લે મળેલા મ્યુનિ. બોર્ડમાં પણ આ મામલો વિપક્ષ કોંગ્રેસે ભાજપ અને તંત્ર પર હલ્લાબોલ કર્યું હતું.